Liivi mõisa park
Liivi mõisa park on kaitsealune park Läänemaal Lääne-Nigula vallas Liivi külas. Pargi pindala on 4,2 ha. Park asub Liivi–Üdruma tee ja Kirimäe–Kirna–Kullamaa tee ristumiskohast edelas. Kaitstav ala koosneb kahest lahustükist - park ja allee. Allee on Liivi–Üdruma tee lõik pargist kuni ristumiseni Kirimäe–Kirna–Kullamaa teega, täpsemalt on kaitse all teeäärsed põlispuud. Park on kaitse all aastast 1961. Liivi mõisa pargi keskkonnaregistri kood on KLO1200519.